《就王季野省父简孙子翼处士》
元代·陈方

吾庐历历楚江边，子渡江时暂泊船。须问垣墙仍好在，莫教风雨转凄然。

梦成蝴蝶随春去，愁断麒麟并冢眠。若见孙登还一笑，馀声散入薜萝烟。

作者简介：元京口人，字子贞，号孤蓬倦客。赴省试至吴，元帅王某招致宾席，因寓吴。晚主无锡华氏家塾。工诗。有《孤蓬倦客稿》。